Οι στόχοι των νεαρών ενηλίκων με νοητική αναπηρία για το μέλλον: Η σχέση τους με την αυτο-αποτελεσματικότητα, την αυτοεκτίμηση και την επιμονή
Creators: name: Ευθυμίου, Χριστίνα Θωμά
Publisher: name: Aristotle University of Thessaloniki
Year: 2023
Subjects: αυτο-αντιλήψεις
νοητική αναπηρία
στόχοι για το μέλλον
self-perceptions
mental retardation
future goals

description: Στόχος της παρούσας έρευνας ήταν η μελέτη των μελλοντικών στόχων που αναπτύσσουν οι νεαροί/ές ενήλικες με νοητική αναπηρία που φοιτούν σε δομές Επαγγελματικής Κατάρτισης Ειδικής Αγωγής σε σχέση με την αυτο-αποτελεσματικότητα ως προς τους στόχους τους, αλλά και σε σχέση με την αυτοεκτίμηση (επίπεδο και σταθερότητα/μεταβλητότητα), την αυτο-αποτελεσματικότητα στην ειδικότητα και με αυτο-αναφορές για την επιμονή στην επίτευξη των στόχων τους. Συγκεκριμένα, ερωτήθηκαν για τρεις μελλοντικούς στόχους: πού θέλουν να μένουν, με ποιον θέλουν να μένουν, με τι εργασία θέλουν να ασχοληθούν μόλις τελειώσουν τη σχολή και μελετήθηκαν οι στρατηγικές, τα εμπόδια, οι πηγές υποστήριξης, η αναμενόμενη βοήθεια και οι δυνάμεις που οι συμμετέχοντες/ουσες αντιλαμβάνονται ως προς τους στόχους που θέτουν. Στην έρευνα συμμετείχαν 46 σπουδαστές/τριες που κλήθηκαν να απαντήσουν σε ημι-δομημένη συνέντευξη. Τα αποτελέσματα ανέδειξαν ως βασικότερους στόχους την αυτονομία, τις διαπροσωπικές σχέσεις και την εργασία. Η εύρεση εργασίας αποτελεί ταυτόχρονα την κυριότερη στρατηγική αλλά και το μεγαλύτερο εμπόδιο για την επίτευξη των στόχων. Οι συμμετέχοντες/ουσες αναμένουν πρακτική και ψυχολογική υποστήριξη από την οικογένεια, τους φίλους και το επιστημονικό προσωπικό και αναφέρθηκαν κυρίως σε δυνάμεις χαρακτήρα. Η αυτο-αποτελεσματικότητα ως προς το στόχο αναφέρθηκε υψηλή για όλους τους στόχους. Τα αποτελέσματα έδειξαν θετική συσχέτιση της αυτο-αποτελεσματικότητας ως προς την ειδικότητα με την αυτο-αποτελεσματικότητα ως προς το δεύτερο στόχο, θετική συσχέτιση της αυτοεκτίμησης με την επιμονή και αρνητική συσχέτισή της με τη μεταβαλλόμενη αυτοεκτίμηση. Τέλος, συζητώνται οι περιορισμοί της έρευνας και προτάσεις μελλοντικών ερευνών
description: The aim of the study was to examine mentally retarded young adults' future goals in special vocational education and their association with perceived competence in terms of goals, self-esteem (level and stability/variability), self-efficacy and self-reports of persistence in achieving goals. Specifically, young adults were asked about three future goals: where they want to live, who they want to live with, what job they want to do after school and we studied the strategies, the barriers, the sources of support, the expected help and the strengths that the participants perceive in terms of the goals they set. The research involved 46 students who were asked to respond to a semi-structured interview. The results highlighted autonomy, interpersonal relationships and work as the main goals. Finding a job is both the main strategy and the biggest obstacle to achieving goals. The participants expect practical and psychological support from family, friends and scientific staff and they mainly referred to character strengths. Perceived competence was reported high for all goals. The results showed a positive correlation between self-efficacy and perceived competence towards the second goal, a positive correlation between self-esteem and persistence, and a negative correlation between self-esteem and variable self-esteem. Finally, limitations of the research and suggestions for future research are discussed